Svein Sjøberg

Svein Sjøberg (født 22. mai 1943) er en norsk fysiker og pedagog. Han er professor emeritus i naturfagenes didaktikk ved Institutt for lærerutdanning og skoleforskning ved Universitetet i Oslo. Han var den første i Norden som ble professor i naturfagenes didaktikk. Sjøberg bidro på 1990-tallet sterkt til å styrke naturfaget i norsk grunnskole, blant annet som leder av KUFs naturfagsutredning.


== Karriere ==
Sjøberg vokste opp i Trondheim. Han studerte matematikk og kjernefysikk ved Universitetet i Oslo, og ble uteksaminert med graden cand.real. (1970) Han har også en mastergrad i pedagogikk (Master of Arts) fra universitetet i Leeds (1975) i England. Han er dr. philos fra Universitetet i Oslo (1982); doktoravhandlingen hans handlet om læringsteori og vitenskapsteori knyttet til teoriene til Jean Piaget. Han har vært engasjert i utviklingen av læreplaner for realfagene i norsk skole, og har skrevet  lærebøker for alle nivåer. Som forsker har han arbeidet særlig med sammenhenger mellom naturvitenskap, kultur og samfunn. Han har også markert seg i den offentlige debatten om naturfagene i skolen og naturvitenskap som allmenndanning.Han har vært sentral i å bygge opp naturfagdidaktikk og realfagdidaktikk som en akademisk disiplin i Norge. I 1992 ble hen den første professor i naturfagdidaktikk i Norden.  
Han har i flere tiår hatt mange verv knyttet til faglitteratur i Norge. I NFFO (Norsk Faglitterær Forfatter- og Oversetterforening) har han hatt styreverv og ledet blant annet datautvalg og lærebokutvalg, Han har vært jurymedlem for Brage-prisen og medlem av det faglitterære råd for NORLA.(senter for norsk litteratur i utlandet).  
Sjøberg var i perioden 2002–2004 president i International Organization for Science and Technology Education. Han har ledet to internasjonale forskningsprosjekter på elevers holdninger til og forståelse av naturfagene – Science And Scientists og ROSE: The Relevance of Science Education. Han har også forsket på sammenhengene mellom utvikling og realfagsutdanning i u-land, spesielt knyttet til likestilling. Han sitter i redaksjonen i flere internasjonale tidsskrift i fagfeltet "science education". 
På 2000-tallet har Sjøberg har engasjert seg sterkt i skole- og utdanningspolitikk. Han er spesielt opptatt av hvordan internasjonale skolestudier legger premisser for skoledebatt og -politikk. 
I 2007 fikk Sjøberg oppmerksomhet for sin kritikk av den internasjonale testen for 15-åringer, PISA-undersøkelsen. Han mente den hadde lav validitet og var språklig klossete. Han uttalt blant annet at «Pisa-undersøkelsene har gjort Finland til landet alle vil strekke seg etter (...) Men paradoksalt nok ser det ut som om vi forsøker å ta igjen Finland ved å gjøre det Finland ikke gjør. I Norge ivrer mange for mer testing, offentliggjøring og rangering av resultater. Akkurat det motsatte av hva de gjør i Finland»Sjøberg har vært professor II ved flere norske og svenske universiteter  Han er æresdoktor ved Universitetet i Linköping og æresprofessor ved Københavns Universitet og ved Hong Kong Institute of Education. Han er innvotert medlem av Norges Tekniske Vitenskapsakademi og Det Norske Videnskaps-Akademi. Han ble i 2013 tildelt Prisen for god forskningsformidling ved Universitetet i Oslo. Han er fagansvarlig for Utdanningsevaluering, didaktikk og fagdidaktikk hos Store norske leksikon.


== Priser og utmerkelser ==
1978 H:M. Kong Olavs pris for beste vitenskapelige avhandling, Universitetet i Oslo  (om læringspsykologi og naturfagundervisning)Mal:TR
1983 H.M. Kong Olavs pris for beste vitenskapelige avhandling ved Universitetet i Oslo i 1981 (med medforfattere ) (Om realfag og likestilling)
2001 Æresprofessor ved Københavns universitet
2004 Innvalgt medlem Norsk Teknisk Vitenskapsakademi (NTVA)
2004 Æresdoktor ved Linköping universitet, Sverige
2005 Internasjonal pris for fremragende bidrag til fysikkundervisning. Gitt av  ICPE (International Committee for Physics Education), a sub-group of  IUPAP (International Union of Pure and Applied Physics)
2008 Kaskelotprisen. Tildelt av Biologforbundet i Danmark for fremme av naturfag i skolen
2009 Innvalgt medlem i Det Norske Videnskaps-Akademi (DNVA)
2013 Formidlingsprisen, Universitetet i Oslo


== Idrettskarriere ==
Sjøberg deltok i fire allround-NM på skøyter (1964, 1965, 1966 og 1967) med en 11.-plass sammenlagt som best i 1964. Han representerte Arbeidernes Skøyteklubb. Han var på 1960-tallet med i Skøyteforbundets elitegruppe, han kom ikke med på laget til OL i Grenoble 1968 og la opp. I årene etter dette har han vært en habil utøver i løping for Oslo-Studentenes IL med 2.35,54 på maraton i Drammen i 1979), triatlon, turlangrenn, med birkebeinere i alle tre disipliner (langrenn, sykling, løping).  Han har femte plass i Birkebeinerrennet som beste resultat.


=== Personlige rekorder i skøyteløp ===


== Bibliografi ==
(no) Publikasjoner av Svein Sjøberg i forskningsdokumentasjonssystemet CRIStin
(no) Publikasjoner av Svein Sjøberg i BIBSYS
(Med Svein Lie) "Myke" jenter i "harde" fag? Universitetsforlaget; Oslo: 1984
Naturfag of norsk skole - Elever og lærere sier sin mening; Universitetsforlaget; Oslo: 1986 (Norsk rapport fra SISS, Second International Science Study)
Naturfag som allmenndannelse: en kritisk fagdidaktikk; Oslo: 1998; ISBN 82-05-32991-5. (3. utg. 2009 ISBN/EAN: 9788205376441) Også gitt ut på dansk (Klim forlag) og svensk (Studentlitteratur) i flere utgaver
Sjøberg (red): Fagdebatikk. Fagdidaktisk innføring i sentrale skolefag 2001.
Three Contributions to Science Education; Oslo: 2002 [1]


== Referanser ==


== Eksterne lenker ==
Offisielt nettsted 
Hjemmeside
Portrettintervju med Svein Sjøberg på Forskning.no
Profilintervju i Teknisk Ukeblad, 2012Skøyter(en) Svein Sjøberg – Speedskatingbase.eu 
(en) Svein Sjøberg – SpeedSkatingNews.info